Jón Rafn Ragnarsson starfaði Deloitte áður Samherji hf. hefur ráðið Jón Rafn Ragnarsson til starfa sem framkvæmdastjóra fjármála - og upplýsingasviðs Samherja . Jón er fæddur árið 1979 í Reykjavík . Hann flutti norður ungur að árum , fyrst til Húsavíkur , en síðar til Akureyrar og er stúdent frá Menntaskólanum á Akureyri frá árinu 1999 . Hann útskrifaðist sem viðskiptafræðingur frá Háskóla Íslands 2003 og varð löggiltur endurskoðandi árið 2006 . Jón Rafn hefur starfað hjá Deloitte ehf. síðustu 15 ár og varð meðeigandi frá árinu 2008 . Hann hefur samhliða sínum störfum hjá Deloitte verið virkur í félagsstörfum Félags löggiltra endurskoðenda ásamt kennslu í endurskoðun og reikningshaldi hjá Háskólanum í Reykjavík frá árinu 2006 . Maki Jóns Rafns er Ellen María Sveinbjörnsdóttir , M.sc . viðskiptafræðingur frá Háskóla Íslands . Ellen María er fædd í Arendal í Noregi árið 1975 og eiga þau saman tvö ung börn , en jafnframt á Jón Rafn tvö börn frá fyrra sambandi . Jón Rafn kemur til með að hefja störf fljótlega og fjölskyldan mun flytjast til Akureyrar í sumar . Jón mun starfa náið með Sigursteini Ingvarssyni fyrst um sinn .